|  |
| --- |
| Janne  Roskile  2620 Albertslund |

**Valg til EU-Parlamentet den 9. juni 2024**

Kommunalbestyrelsen har udpeget dig som valgstyrer/tilforordnet vælger til at medvirke ved afstemningens gennemførelse på afstemningsstedet:

**VALGSTED SY**

Valghandlingen begynder kl. 9.00, men du skal **møde på afstemningsstedet kl. 8.30**.

På valgdagen giver holdlederen forud for afstemningen en kort vejledning, om hvad der skal foretages af forskellige praktiske gøremål. Afstemningsstedet lukker kl. 20.00.

Når valghandlingen er afsluttet kl. 20.00, skal valgstyrerne og de tilforordnede optælle stemmerne på afstemningsstedet.

Det bemærkes, at **ingen** valgstyrere/tilforordnede må forlade afstemnings­stedet, uden at valgstyrerformanden/holdlederen har givet tilladelse.

Det er af stor betydning, at alle valgstyrere/tilforordnede vælgere så vidt muligt opholder sig på afstemningsstedet hele dagen. Hvis der er brug for at forlade valgstedet, skal dette aftales med valgstyrer eller holdleder.

**Valgagitation**

Du skal orientere dig om vejledningen om valgagitation. Du bedes orientere dig via valgportalen. Alt materiale om valget ligger der. Link

[https://medarbejdersiden.albertslund.dk/vaerktoejer/valg-og-afstemning/valgportalen-aktuelt-valg-euvalg-2024](https://eur01.safelinks.protection.outlook.com/?url=https%3A%2F%2Fmedarbejdersiden.albertslund.dk%2Fvaerktoejer%2Fvalg-og-afstemning%2Fvalgportalen-aktuelt-valg-euvalg-2024&data=05%7C02%7C%7C7450e28bde7e4a99900308dc734128d1%7C584b4490175146b5854b79e445ca4387%7C1%7C0%7C638511970895741953%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0PBBItCVHaOjHM1Q0IWKn1vQ%2FLAblxW0UnDCxFAc53k%3D&reserved=0)

**Fortæring m.v.**

På valgstedet bliver der serveret morgenmad, frokost og aftensmad. I løbet af dagen serveres kaffe, vand og frugt.

Valgstedet/skolens rygeregler skal overholdes. Holdlederen undersøger, hvor der må ryges og hvornår.

Kommunalbestyrelsen har vedtaget en overordnet alkoholpolitik for ansatte i Albertslund Kommune. Heri står, at alkohol og arbejde ikke hører sammen. Det er derfor ikke tilladt at indtage alkohol i arbejdstiden og som en følge heraf heller ikke acceptabelt at være påvirket af alkohol i arbejdstiden. Det er besluttet, at der gælder de samme regler for gennemførelsen af valget.

Hvis du er vegetar, eller der er andet, vi skal tage hensyn til i forhold til din mad, så giv hurtigst muligt og senest den 31. maj besked til Ulla B. Lasson på

mail: ulla.brandt.lasson@albertslund.dk.

**Diæter**

Du modtager diæter for din medvirken efter gældende regler herom. På valgdagen modtager du to diæter, i alt 900 kr. Diæterne udbetales som B-indkomst over din Nemkonto, såfremt vi har fået dine oplysninger.

Eventuelt afbud på grund af sygdom skal hurtigst muligt gives til Valgsekretariatet, Mobil 26256529

**Diverse**

Hvis du ikke selv skal stemme på det afstemningssted, hvor du er valgstyrer eller tilforordnet, bedes du venligst brevstemme. Det kan ske på et hvilket som helst folkeregister og i Albertslund kan det ske på Albertslund Hovedbibliotek indtil 6. juni. Du behøver ikke vente på modtagelsen af valgkort, men skal blot kunne legitimere dig.

Din valgstyrerformand er: Henrik Harder

Med venlig hilsen

Dorthe de la Motte

dorthe.de.la.motte@albertslund.dk